તમામ કાર્યક્રમોને શિક્ષકોના સબંધિત જૂથ દ્વારા એના હેતુઓના સંદર્ભમાં સ્વીકૃતિ મળવી જોઈએ અને તેઓ ખરેખર આવા કાર્યક્રમની જરૂરિયાત મહેસુસ કરે છે કે નહિ અને શા માટે તેઓએ આ તાલીમમાં ભાગ લેવો જોઈએ તે સ્પષ્ટ થઇ જવું જોઈએ. શિક્ષકને ખરેખર કેવી તાલીમની જરૂરિયાત છે તે બાબત તેઓ પોતાના જ મૂલ્યાંકન દ્વારા જાણી શકયા હોય તો તેઓને જે તે કાર્યક્રમમાં ભાગ લેવાની સ્વતંત્રતા હોવી જોઈએ. આ બાબત એક પાયાની બાબત છે. એક જ તાલીમ બધાનેઅનુકૂળ હોય એવું જરૂરી નથી.